recursal/SuperWikiNEXT-32B huggingface dataset:
**סר ג'יימס איילמר לוות'ורפ האלדיין** (באנגלית: **Sir James Aylmer Lowthorpe Haldane**;‏ 17 בנובמבר 1862 - 19 באפריל 1950) היה גנרל הצבא הבריטי ממוצא סקוטי.

ביוגרפיה
--------

### ראשית חייו

האלדיין נולד לד"ר דניאל ראת'רפורד האלדיין ואשתו שרלוט אליזבת מבית לות'ורפ, והיה נצר ממשפחה של אריסטוקרטים סקוטיים מכובדים, הממוקמים בגלניגלס. הוא היה בן דודו של ריצ'רד האלדיין, ויקונט האלדיין הראשון, שר המלחמה 1905–1912, שהיה אחראי על רפורמות האלדיין.

בספטמבר 1882, לאחר שלמד באקדמיה באדינבורו ובמכללה הצבאית המלכותית, סנדהרסט,  האלדיין הוסמך כקצין בריטי ברגימנט ההיילנדים גורדון. ב-18 בפברואר 1886 הועלה לדרגת לוטננט, וב-8 באפריל 1892 הועלה לדרגת קפטן. 

בין 1894 ל-1895, האלדיין היה חלק מכוח השדה וזיריסטן והשתתף במשלחת צ'יטרל. הוא נשלח כדי למגר את מרד אפרידיס במערכה בטירה בשנתיים הבאות (1897–1898), קיבל את אות השירות המצוין (DSO) ב-20 במאי 1898, ומאוחר יותר באותה שנה מונה לשלישו של מפקד הודו המזרחית. האלדיין לחם במלחמת הבורים השנייה בדרום אפריקה, שם נלקח כשבוי. בעודו כלוא בפרטוריה, הוא תכנן את הבריחה שהפכה את וינסטון צ'רצ'יל למפורסם. האלדיין לא הצליח להימלט באותו זמן ובהמשך התלונן על חוסר היחס של צ'רצ'יל לאלה שהיו צריכים לברוח אתו. עם זאת, אחר כך הצליח האלדיין בבריחתו שלו. 

האלדיין מונה לתפקיד קצין מטה במחלקת המודיעין במשרד המלחמה ב-27 ביוני 1901, הועלה לדרגת מייג'ור ב-23 ביולי 1902, וקיבל דרגת ייצוג של לוטננט קולונל למחרת. הוא היה נספח צבאי עם הצבא היפני הקיסרי מיולי 1904 עד ספטמבר 1905 במהלך מלחמת רוסיה-יפן, וליווה כוחות יפניים למנצ'וריה. 

ב-16 במרץ 1906 הוא קיבל את תואר עמית מסדר האמבט, וב-29 באוקטובר 1906 הועלה לדרגת קולונל. בשנים 1906–1909 שימש כעוזר מנהל המודיעין הצבאי.  ב-1 באוקטובר 1909 קודאלדאן הועלה לדרגת בריגדיר, ובשנת 1910 מונה למפקד חטיבת הרגלים ה-10.

### מלחמת העולם הראשונה ואחריתו

האלדיין לחם במלחמת העולם הראשונה ובמהלך קרב איפר הראשון מונה למפקד הדיוויזיה ה-3, אז חלק מחיל המשלוח הבריטי. הוא קיבל פיקוד על הקורפוס ה-6 בצרפת בשנת 1916, ופיקד עליו עד סוף המלחמה.

לאחר מלחמת העולם הראשונה מונה האלדיין למפקד הכללי במסופוטמיה בשנת 1920 ונשאר בתפקיד זה עד שנת 1922. הוא פרש מהצבא בשנת 1925, ומת ב-19 באפריל 1950 בביתו בלונדון,.

קישורים חיצוניים
----------------

ויקישיתוף מדיה וקבצים בנושא **איילמר האלדיין** בוויקישיתוף
* איילמר האלדיין, באתר "Find a Grave" (באנגלית)

הערות שוליים
------------

1. 1 2 3  Kowner 2006, pp. 139-140.
2. ↑  Hart 1903, p. 54a.
3. ↑  Haldane 1901.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1053130104
* ISNI: 0000 0000 6070 9063
* LCCN: no2009078383
* TePapa: 33919
* VIAF: 88530312
* WorldCat: lccn-no2009078383

 |
**טצ'אי צ'ין צ'אנג** (נולד ב-1948) הוא קומיקסאי יליד הואטן, מחוז צ'אנגהואה, טייוואן. הוא ידוע בעיקר בזכות עבודות גרפיות שלו על פילוסופיה והיסטוריה סינית, שהבולטים בהם הם פילוסופים כמו לאו דזה, ליי דזה, וג'ואנג דזה, אשר הפך אותם נגישים ופופולריים דרך השימוש בשפה פשוטה ועזר חזותי של הקומיקס הגרפי. רבות מיצירותיו הקודמות בעלות ארבעת הפאנלים מכילות אלמנטים של סאטירה פוליטית וכאלה שהם קומיים בלבד, כמו יצירתו הידועה, *הסייף השיכור* (大醉俠).

הספרים של צט'אי צ'ין צ'אנג התקבלו היטב על ידי הציבור הן בטייוואן והן בסין. הם תורגמו לאחר מכן לעשרות שפות כולל אנגלית. כיום הוא מתגורר בטייוואן ובהאנגג'ואו, סין.

הערות שוליים
------------

1. 1 2  *Das Tao Te King des Laotse: Gezeichnet und interpretiert von Chih-Chung, Tsai*
2. 1 2  Prince Claus Awards, *Tsai Chi Chung: Cartoonist: Chang Hwa*, Prince Claus Fund for Culture and Development

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007401003505171
* BnF: cb12307292p (data)
* CANTIC: a11270482
* GND: 115512942
* ISNI: 0000 0001 2148 273X
* LCCN: n88011355
* NDL: 00316298
* NKC: jx20120306001
* NLK: KAC200210420
* NTA: 142279552
* RKD: 309177
* SELIBR: 205197
* SNAC: w65x2qsf
* SUDOC: 031951902
* VIAF: 114041512
* WorldCat: lccn-n88011355

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"טצ'אי צ'י צ'אנג"**.
**פונקציה קוונטית** הוא מעגל שערים קוונטיים אשר מממש חישוב של פונקציה כלשהי {\displaystyle \left.f(x):\{0,1\}^{n}\to \{0,1\}\right.}.

בניית מעגל הפיך מפונקציה כלשהי
------------------------------

נרצה כי המעגל קוונטי יוכל לחשב פונקציה כלשהי ללא הגבלה על תכונותיה, ובפרט פונקציה שאינה נדרשת להיות הפיכה או חד-חד ערכית.
מאידך, חוקי המכניקה הקוונטית, מאלצים כל מעגל חישוב קוונטי להיות הפיך. 
כדי להתגבר על אילוץ זה ועדיין לאפשר חישוב של כל פונקציה, המעגל מממש בפועל חישוב של פונקציה הפיכה, שנסמנה {\displaystyle F(x):\{0,1\}^{n+1}\to \{0,1\}^{n+1}} אשר בעזרתה ניתן לחשב את הפונקציה המקורית {\displaystyle \left.f(x)\right.}. 

מעגל הפונקציה החדשה F מקבל, בנוסף ל-n הקיוביטים המייצגים את {\displaystyle \left.x\right.}, קיוביט נוסף אשר נקרא קיוביט המטרה (target). מוצא המעגל אינו משנה את n הקיוביטים אשר מייצגים את {\displaystyle \left.x\right.} (כך מתקבלת ההפיכות), אך קיוביט המטרה משתנה לערך {\displaystyle f(x)\oplus b}, כאשר b הוא הערך של קיוביט המטרה בכניסת המעגל. בפרט, אם קיוביט המטרה מאותחל לערך ההתחלתי {\displaystyle |0\rangle }, במוצא המעגל יתקבל קיוביט במצב קוונטי {\displaystyle |f(x)\rangle }.

מעגל קוונטי הפיך לחישוב הפונקציה הכללית {\displaystyle \left.f(x)\right.}
בניסוח מתמטי, {\displaystyle |x\rangle |b\rangle {\stackrel {F}{\to }}|x\rangle |f(x)\oplus b\rangle } כאשר {\displaystyle |x\rangle } מצב קוונטי בבסיס החישוב של n קיוביטים, ו-{\displaystyle |b\rangle } הוא מצב קוונטי של קיוביט בודד בבסיס החישוב.

### הרחבה למצב קוונטי כלשהו

לפי עיקרון הליניאריות, ניתן להרחיב את החישוב לכל מצב קוונטי {\displaystyle |x\rangle } על ידי פירוק המצב לסופרפוזיציה של מצבי בסיס החישוב, וביצוע החישוב על כל אחד מהם בנפרד.
נניח שבכניסת המעגל מאותחל האוגר למצב {\displaystyle |x\rangle =|+\rangle }, כאשר קיוביט המטרה כבוי {\displaystyle b=0}.

1. נפרק את אוגר הכניסה לסופרפוזיציה של אברי בסיס החישוב: {\displaystyle |x\rangle ={\frac {1}{\sqrt {2}}}\left(|0\rangle +|1\rangle \right)}
2. נבצע את החישוב על כל חלק בנפרד:

{\displaystyle |x\rangle |b\rangle ={\frac {1}{\sqrt {2}}}\left(|0\rangle +|1\rangle \right)|0\rangle ={\frac {1}{\sqrt {2}}}\left(|0\rangle |0\rangle +|1\rangle |0\rangle \right){\stackrel {F}{\to }}{\frac {1}{\sqrt {2}}}\left(|0\rangle |f(0)\rangle +|1\rangle |f(1)\rangle \right)}

שימושים
-------

בניית מעגל הפיך למימוש פונקציה שרירותית היא הבסיס לחישוב קוונטי, ונעשה בה שימושים רבים עבור אלגוריתמים המקבלים פונקציה בתור הקלט של האלגוריתם, כפי שמבוצע באלגוריתם דויטש-ג'וזה ואלגוריתם סימון. שימוש זה מקביל להפעלת אורקל בחישוב קלאסי.
**פונקציית בטא** היא פונקציה של שני מספרים מרוכבים המוגדרת על ידי האינטגרל:

:{\displaystyle \mathrm {\mathrm {B} } (x,y)=\int \_{0}^{1}t^{x-1}(1-t)^{y-1}\,dt\!}
כאשר החלקים הממשיים מקיימים: {\displaystyle {\textrm {Re}}(x),{\textrm {Re}}(y)>0.\,}

הפונקציה נחקרה לראשונה על ידי לאונרד אוילר ואדריאן-מארי לז'נדר ושמה ניתן לה על ידי ז'אק בינֶה. פונקציית בטא מגדירה את פונקציית צפיפות ההסתברות של התפלגות בטא והיא משרעת הפיזור הראשונה שהתגלתה בתורת המיתרים, על ידי הפיזיקאי גבריאל ונציאנו.

מאפיינים
--------

פונקציית בטא היא פונקציה סימטרית:

{\displaystyle \mathrm {B} (x,y)=\mathrm {B} (y,x)\!}
היא קשורה באופן הדוק לפונקציית גמא:

{\displaystyle \mathrm {B} (x,y)={\dfrac {\Gamma (x)\,\Gamma (y)}{\Gamma (x+y)}}\!}
הגדרות אינטגרליות נוספות לפונקציה:

{\displaystyle \mathrm {B} (x,y)=2\int \_{0}^{\pi /2}(\sin \theta )^{2x-1}(\cos \theta )^{2y-1}\,d\theta \qquad \!}
{\displaystyle \mathrm {B} (x,y)=\int \_{0}^{\infty }{\dfrac {t^{x-1}}{(1+t)^{x+y}}}\,dt\qquad \!}
זהויות נוספות:

{\displaystyle \mathrm {B} (x,y)={\frac {x+y}{xy}}\prod \_{n=1}^{\infty }\left(1+{\dfrac {xy}{n(x+y+n)}}\right)^{-1}\!}
{\displaystyle \mathrm {B} (x,y)\cdot \mathrm {B} (x+y,1-y)={\dfrac {\pi }{x\sin(\pi y)}}\!}
בדומה להרחבת פונקציית העצרת לערכים מרוכבים בעזרת פונקציית גמא, ניתן להרחיב מקדמים בינומיים בעזרת פונקציית בטא:

{\displaystyle {n \choose k}={\frac {1}{(n+1)\mathrm {B} (n-k+1,k+1)}}}

קישורים חיצוניים
----------------

ויקישיתוף מדיה וקבצים בנושא **פונקציית בטא** בוויקישיתוף
* פונקציית בטא באתר Wolfram Mathworld
* פונקציית בטא, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4144960-5
* NDL: 00560632

 |
שאטו או-בריון
**שאטו או-בריון** (צרפתית: **Château Haut-Brion**) היא אחוזה ויקב המיצרים יין בורדו. האחוזה נמצאת בעיר פסאק שבגראב, במחוז ז'ירונד שבצרפת. היקב מסווג כ"גידול ראשון" לפי סיווג היינות של 1855 בבורדו. הכרם משתרע על פני 109 אקרים (441,000 מטרים מרובעים) המפיקים 12,000 עד 15,000 ארגזי יין מדי שנה (ארגז מכיל תריסר בקבוקים). ממוקם באזור גראב, זוהי האחוזה היחידה שאינה נמצאת במדוק ושנכללה בסיווג היינות של 1855.

היסטוריה
--------

אף על פי שסבורים שהענבים גדלים בשטח האחוזה מאז ימי הרומאים, המסמך הקדום ביותר המצביע על עיבוד חלקת אדמה מתוארך לשנת 1423.

שאטו או-בריון מוזכר לראשונה ב-1525 כאשר ז'אן דה פונטה נשא לאישה את ג'ין דה בלון, שהביאה עימה בנדוניתה את אדמת או-בריון.
או-בריון היה הגידול הראשון שיבואו לארצות הברית תועד בכתובים, היה זה כאשר תומאס ג'פרסון רכש שישה ארגזים במסגרת טיוליו בצרפת ושלח אותם לאחוזתו בווירג'יניה.

או-בריון היה בבעלותם של אישים רמי מעלה ובהם: אדמירלים, ארכיבישוף, מצביא בכיר בצבא צרפת, מושל אקיטן, שלושה מראשי העיר של בורדו, שארל-מוריס דה טליראן, ומאוחר יותר היה שגריר ארצות הברית בפריז, וקלרנס דאגלס דילון, ששימש כמזכיר האוצר של ארצות הברית כאשר ג'ון פיצג'רלד קנדי כיהן כנשיא.
כיום השאטו נמצא בבעלותה של הדוכסית דה מוכי, נכדתו של הבנקאי האמריקאי קלארנס דילון, עומדת בראש החברה הציבורית דומיין קלארנס דילון, וכך נהיה או-בריון לראשון שבגידולים הראשונים שהוא בבעלות אמריקאית.

בשנות השישים היה או-בריון הראשון שבין הגידולים הראשונים שהשתמש במכלי תסיסה מפלדת אל-חלד.

תהליך עשיית היינות
------------------

באדמת שאטו או-בריון 55% מהגפנים הנטועות הן מזן ענבים של קברנה סוביניון, 25% מרלו, 20% קברנה פראן. גילן הממוצע של הגפנים הוא 30 שנה.

היין הראשון (Grand Vin) הקרוי שאטו או-בריון (ליקב גם יין שני) מותסס במכלי פלדת אל-חלד ומיושן בחביות מעץ אלון חדשות במשך 24 עד 27 חודשים, ומזוקק בעזרת שישה חלבוני ביצה לחבית. היינן הוא ז'אן-פיליפ דלמאס, שמאמין בתסיסה מבוקרת, אולם חמה וקצרה. כותב היומן המפורסם סמיואל פיפס (שכינה את השאטו בשם הו-בריאן (Ho-Bryan)), הפילוסוף ג'ון לוק, הקרדינל רישלייה ונשיא ארצות הברית תומאס ג'פרסון כתבו אודות איכותו הייחודית של היין המופק באו-בריון.

### הבקבוק

בקבוק יין שאטו או-בריון דומה יותר בצורתו לזה המקובל ביינות בורגון, מאשר לצורתם של בקבוקי יינות בורדו.

קישורים חיצוניים
----------------

ויקישיתוף מדיה וקבצים בנושא **שאטו או-בריון** בוויקישיתוף
* אתר האינטרנט הרשמי של שאטו או-בריון

הערות שוליים
------------

1. ↑  דומיין קלארנס דילון: יינות: שאטו או-בריון
2. ↑  K. MacNeil The Wine Bible pg 134 Workman Publishing 2001 מסת"ב 1563054345

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2010003821
* VIAF: 144513551
* WorldCat: lccn-nb2010003821

 |
**אשירה זמיר** (נולדה ב-1955) היא קצינה במשטרת ישראל בדרגת תת-ניצב, המכהנת כראש החטיבה לזיהוי פלילי באגף החקירות והמודיעין.

ביוגרפיה
--------

זמיר נולדה בקריית ביאליק, בת לאם עקרת בית ואב מנהל נפת צפון בחברת מקורות, ניצולי שואה, שעלו לישראל בשנת 1948. היא למדה בתיכון קריית חיים במגמה ריאלית-ביולוגית, וסיימה 10 שנות לימוד בקונסרבטוריון לפסנתר. בצעירותה הייתה חברה בתנועת הצופים ובהמשך בנוער העובד והלומד. היא התגייסה לצה"ל למערך המודיעין 8200 ולאחר שחרורה סיימה תואר ראשון בביולוגיה באוניברסיטה העברית בירושלים ותואר שני בביוכימיה באוניברסיטה העברית.

התגייסה למשטרת ישראל בשנת 1980 למערך הביולוגית במחלקה לזיהוי פלילי (מז"פ). במסגרת שירותה הקימה את מאגר ה-DNA של המשטרה ובשנת 1985 מונתה לסגנית ראש המעבדה. בשנת 2006 מונתה לראש מאגר הדנ"א, בשנת 2013 מונתה לראש מחלקת מעבדות מז"פ ובשנת 2017 מונתה לראש מחלקת ביומטריה פורנזית. בשנת 2019 מונתה לראש החטיבה לזיהוי פלילי.

במהלך תפקידיה לאורך השנים סייעה לפענוח פשעים רבים, ובהם, רצח רחבעם זאבי, מעשי האונס של אדריאן שוורץ, שלושה מקרי עבירות מין שביצע איתן פרחי, רצח בני משפחת פוגל באיתמר, רצח עורכת הדין ענת פלינר ברמת השרון ורצח נועה אייל בירושלים.

זמיר אם לארבעה ילדים.

קישורים חיצוניים
----------------

ויקישיתוף מדיה וקבצים בנושא **אשירה זמיר** בוויקישיתוף

הערות שוליים
------------

1. ↑  סבב מינויים לפיקוד הבכיר במשטרת ישראל בדרגת תת ניצב, באתר אתר משטרת ישראל, ‏13 בפברואר 2020

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 68239393
* WorldCat (עם VIAF): 68239393

 |
**הברווזון המכוער** (באנגלית: **The Ugly Duckling**) הוא סרט הנפשה קצר אמריקאי בשחור לבן שהופץ בשנת 1931 כחלק מסדרת הסרטים "סימפוניות טיפשיות". סרט ההנפשה הופק מחדש בצבע בשנת 1939.

עלילה
-----

אף על פי שהסרט הקצר מבוסס באופן רופף על האגדה של הנס כריסטיאן אנדרסן מ-1843 "הברווזון המכוער", קווי הדמיון האמיתיים היחידים הם שציפור אחת מתבלבלת עם אחרת והיכולות הייחודיות שלו מאפשרות לה להפוך למשהו מיוחד.

בגרסה זו, תרנגולת ישנה כאשר הביצים שלה בוקעות. שש תרנגולות נקבות בוקעות לשמחתה. עם זאת, הביצה האחרונה מגלה ברווזון שהתערבב בין תרנגולות החצר. התרנגולת והאפרוחים מתרחקים ממנו. למרות ניסיונותיו הטובים ביותר של הברווזון להשתלב עם אחיותיו הגוזליות, דברים לא מסתדרים. הוא מנסה ללכת לכלב, פרה ואפילו צפרדע, אך ללא הועיל, ונותר לו לבכות על "כיעורו" לאחר שהוא לועג לבבואתו. בקרוב, בתה של הפרה מודיעה לכולם לתפוס מחסה בבת אחת כי סופת טורנדו מגיעה אליהם. התרנגולת והאפרוחים רצים במהירות לתוך בית התרנגולות, אבל הברווזון היה צריך להיכנס מתחת לבית מפני שהם לא קיבלו אותו.

עם זאת, כאשר גוזלי התרנגולת מאוימים על ידי מפל, עקב הורדתם בנהר לאחר שבית התרנגולות נקלע לטורנדו, הברווזון הקטן שוחה להצלה לאחר שעבר הרבה זבל כדי להגיע אליהם. התרנגולת זועקת מפחד לחיי בנותיה. הברווזון נכנס לבית התרנגולות, אבל ברגע שהעץ הראשון עובר, הברווז ואחיותיו האפרוחים נמצאים עליו. הוא אומר להם במהירות לברוח חזרה לבית התרנגולות ומציל אותם, אך עץ שני מגיע להרוס אותו. הפעם, הברווז מצווה על אחיותיו לרוץ אל מפוח האח שהוא קופץ עליו בחוזקה כמה פעמים כדי לקחת את המכפלת למקום מבטחים. הוא זוכה לשבחים כגיבור על ידי אחיותיו. התרנגולת מרימה את הברווזון, מזהה אותו כבנה ומחבקת אותו לשמחתו.

כשמונה שנים מאוחר יותר, ב-1939, הסרט יעשה מחדש ויעקוב אחר סיפור אנדרסן המקורי הרבה יותר בנאמנות. זה נותן לברווזון המכוער את ההבחנה הייחודית להיות הסרט היחיד בסדרה שנעשה פעמיים. הסרט הזה נמכר אז כדי להגיע לכ-4,000 דולר לחודש לכל היותר ברווח, כי הוא טיפס לאט במעלה קנה המידה של הצמיחה.

מדיה ביתית
----------

הסרט הופץ ב-19 בדצמבר 2006, באוצרות וולט דיסני: סימפוניות טיפשיות - קלאסיקות מוזיקליות היסטוריות.

ראו גם
------

* הברווזון המכוער (סרט, 1939)

קישורים חיצוניים
----------------

* "הברווזון המכוער", במסד הנתונים הקולנועיים IMDb (באנגלית)
* "הברווזון המכוער", באתר AllMovie (באנגלית)
* "הברווזון המכוער", באתר Rotten Tomatoes (באנגלית)
* "הברווזון המכוער", במסד הנתונים הקולנועיים KinoPoisk (ברוסית)

הערות שוליים
------------

1. ↑  "Silly Symphonies: The Historic Musical Animated Classics DVD Review". *DVD Dizzy*. נבדק ב-20 בפברואר 2021. `{{cite web}}`:  (עזרה)
**אל-חאצד** ("הקוצר") הוא שבועון עיראקי פוליטי-ספרותי שנוסד בידי הסופר היהודי אנואר שאול בשנת 1929 ופעל עד 1938. השבועון נחשב כחלוצי וחדשני בנוף הספרות העיראקית.

רקע
---

"אל-חאצד" החל להופיע ב-14 בפברואר 1929. אף על פי שכתב העת היה בבעלות יהודית, הוא נתן בימה גם לכותבים יהודיים וגם לכותבים ערביים. כתב העת התרכז בספרות ושירה ונמנע מלעסוק בנושאים פוליטיים. הוא לא טיפל בבעיותיה של הקהילה היהודית העיראקית, ולא דיווח על הנעשה בעולם היהודי אז.

בתחום הספרות פרסמו סופרים ומשוררים יהודיים, כמו: אנואר שאול, מיכאל מוראד, שלום דרוויש ומאיר זכריה. וסופרים ומשוררים ערביים, כמו: ג'מיל אלזהאוי, מערוף אלרצאפי ואחמד אלצאפי. בכתב העת פורסמו תרגומים לרומאנים שיצאו לאור באנגליה ובארצות הברית וכן למאמרים של גדולי הוגי הדעות והמדינאים במערב. בתחום הפוליטי כתב העת דן בהתרחשויות בימי עליית הנאציזם והפשיזם באירופה, המלחמה בין יפן לסין, הפלישה האיטלקית לאתיופיה ומלחמת האזרחים בספרד. בין הכותבים בתחום זה היו: עזרא חדד ועבאס אלעזאוי. לצד תחומים אלו, פורסמו גם תחומים שלא פורסמו בכתבי עת אחרים בעיראק באותה התקופה, כמו: מדור של אופנת נשים. 

השבועון הפסיק לפעול ב-31 במרץ 1938 בעקבות קשיים כספיים בהוצאתו, כמו: עליית מחירי הנייר והדפוס והימנעותם של המנויים מתשלום דמי המנוי.

הערות שוליים
------------

1. 1 2  חגי ארליך, **המזרח התיכון בין מלחמות העולם**, האוניברסיטה הפתוחה, ספר ב, יחידה 3, עמ' 159.
2. ↑  ששון סומך, יהודי בגדאד המודרנית, באתר "תרבות•il", מתוך: **זמן יהודי חדש: תרבות יהודית בעידן חילוני**, כרך 3, ירושלים: כתר, 2007, עמ' 323-328
3. ↑  אברהם ברזילי, משהו סוריאליסטי אפף אותם, באתר הארץ, 17 באפריל 2009
קבוצת **ארקאה–סאמסיק** (בצרפתית: **Arkéa–Samsic**) היא קבוצת אופני כביש צרפתית, בדרג ה-UCI ProTeam, המשני לקבוצות אחרי דרג ה-UCI WorldTeam.

היסטוריה
--------

הקבוצה נוסדה בשנת 2005 בשם "Bretagne–Jean Floc'h", אז הקבוצה הייתה חובבנית, רק בשנת 2011 עלתה הקבוצה לדרג הפרו קונטיננטל המקצועי. בשנת 2014 קיבלה הקבוצה את אחת מארבע ההזמנות שחולקו לקבוצות בדרג הפרו קונטיננטל לטור דה פראנס,
וערכה את הופעת הבכורה שלו בגרנד טור, ומאז היא מוזמנת בקביעות למרוץ. בשנים האחרונות היא גם מוזמנת למונומנט פריז - רובה.

בשנת 2018 צירפה לשורותיה את הרוכב וורן ברגיל, שניצח את קטגוריית ההרים בטור דה פראנס 2017 ובנתה את הקבוצה סביבו. שנה לאחר מכן גם צירפה את הספרינטר הגרמני, אנדרה גרייפל, שנחשב בשיאו לאחד מהספרינטרים הטובים בעולם, לעונה אחת בלבד. ב-2019 ברגיל ניצח עבור הקבוצה את אליפות צרפת. ב-2020 הקבוצה עשתה קפיצת מדרגה נוספת מבחינת רכש, כשצירפה את נאירו קינטנה, מנצח ג'ירו ד'איטליה 2014 ווואלטה אספנייה 2016, במטרה שיהיה המוביל שלה בטור דה פראנס. הקבוצה צירפה גם אחיו, דאייר, עוד רוכבים בולטים כמו ווינר אנאקונה ודייגו רוסה והספרינטר נאסר בוהאני.

סגל הקבוצה
----------

 פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא סגל הקבוצה מעודכן לשנת 2022.

* קולומביהקולומביה וינר אנאקונה
* צרפתצרפת וורן ברגיל
* צרפתצרפת פרנק בונאמור
* צרפתצרפת תומא בודה
* צרפתצרפת מקסים בואה
* צרפתצרפת נאסר בוהאני
* בלגיהבלגיה בנג'מין דקלרק
* צרפתצרפת אנתוני דלהפלאס
* צרפתצרפת אליה גסבר
* צרפתצרפת דונובן גרונדה
* צרפתצרפת טיבו גוורנלה
* צרפתצרפת רומיין הארדי
* צרפתצרפת בנואה ז'ארייר
* צרפתצרפת רומיין לה רו
* צרפתצרפת פלורנטין לקאמווה–למבר
* צרפתצרפת קווין לדאנויי
* צרפתצרפת מתיס לווה
* צרפתצרפת דן מקליי
* בלגיהבלגיה כריסטוף נוף
* פוליןפולין לוקאש אוסיאן
* קולומביהקולומביה נאירו קינטנה
* קולומביהקולומביה דאייר קינטנה
* צרפתצרפת אלאן ריו
* צרפתצרפת הוגו הופסטטר
* צרפתצרפת קלמו רוסו
* בריטניהבריטניה קונור סוויפט
* צרפתצרפת פלוריאן ואשו
* צרפתצרפת קווין ואקווילין

קישורים חיצוניים
----------------

ויקישיתוף מדיה וקבצים בנושא **ארקאה–סאמסיק** בוויקישיתוף
* 

* אתר האינטרנט הרשמי של ארקאה–סאמסיק
* ארקאה–סאמסיק, ברשת החברתית פייסבוק

* ארקאה–סאמסיק, ברשת החברתית טוויטר

* ארקאה–סאמסיק, ברשת החברתית אינסטגרם

הערות שוליים
------------

1. 1 2  כסטאז'ר החל מאוגוסט
**האו ג'ונמין** (במנדרינית: **蒿俊闵**; נולד ב-24 במרץ 1987) הוא כדורגלן סיני המשחק בעמדת הקשר בגואנגג'ואו.

קריירת מועדונים
---------------

האו התחיל את הקריירה שלו במחלקת הנוער של טיינג'ין טדה. ב-15 בספטמבר 2004 ערך את הופעת הבכורה שלו בקבוצה הבוגרת בניצחון 0-2 נגד ליאונינג ז'ונגיו. ב-28 בנובמבר 2004 הבקיע את שער הבכורה שלו בניצחון 1-5 נגד אותה קבוצה. בשנים 2006 ו-2007 זכה בתואר כדורגלן העונה בסין.

ב-22 בינואר 2010 חתם לשנתיים וחצי בשאלקה 04 מהבונדסליגה. ב-6 במרץ ערך את הופעת הבכורה שלו בקבוצה בניצחון 1-4 נגד איינטרכט פרנקפורט והפך לכדורגלן הסיני הראשון בהיסטוריה של המועדון.

ב-8 ביולי 2011 האו חזר לסין וחתם בשאנדונג לוננג. לקראת עונת 2013 נפצע ונעדר מהמגרשים מספר חודשים.

ב-25 ביולי 2021 חתם בווהאן עד לסיום העונה. בעונת 2022 הצטרף לגואנגג'ואו.

קריירה בינלאומית
----------------

בצעירותו, שיחק עם נבחרת הנוער של סין בגביע העולם בכדורגל עד גיל 17 בשנת 2003 ובגביע העולם בכדורגל עד גיל 20 שנתיים לאחר מכן.

ב-3 באוגוסט 2005 ערך את הופעת הבכורה שלו בנבחרת הבוגרת בתיקו 2-2 נגד יפן. ב-23 בפברואר 2008 הבקיע את שער הבכורה שלו בנבחרת בניצחון 1-3 נגד קוריאה הצפונית.

השתתף עם הנבחרת באולימפיאדת בייג'ינג (2008) ושלוש פעמים בגביע אסיה בכדורגל.

תארים
-----

שאלקה 04
* הגביע הגרמני: 2010/2011

שאנגדונג לוננג
* גביע ה-FA הסיני: 2014, 2020
* הסופר קאפ הסיני: 2015

נבחרת סין
* אליפות מזרח אסיה: 2005

אישיים
* הכדורגלן הצעיר של ההתאדחות לכדורגל בסין: 2005, 2007
* נבחרת העונה בליגת העל הסינית: 2005, 2007, 2017, 2019

קישורים חיצוניים
----------------

ויקישיתוף מדיה וקבצים בנושא **האו ג'ונמין** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
**יום הפליטים הבין-לאומי** מצוין בכל שנה ב-20 ביוני. מטרתו של היום היא העלאת המודעות למצב הפליטים ברחבי העולם.

היסטוריה
--------

ב-4 בדצמבר 2000 נקבע 20 ביוני כיום הפליט הבינלאומי בהחלטת האו"ם מס' 55/67. בהחלטה אוזכר כי 20 ביוני 2001 יציין 50 שנה לוועידת האו"ם בנושא מצבם של הפליטים, שבה אושרה אמנת הפליטים הבינלאומית.

יום הפליט האפריקני צוין באופן רשמי במספר ארצות עוד לפני שנת 2000. האו"ם ציין כי ארגון האיחוד האפריקאי הסכים שיום הפליט הבינלאומי יתאחד עם יום הפליט האפריקאי ב-20 ביוני.

בכנסייה הקתולית מצוין יום המהגרים והפליטים העולמי בינואר מדי שנה מאז שנקבע בשנת 1914 על ידי האפיפיור פיוס ה-10.

אירועים
-------

בין 18 ו-20 ביוני בכל שנה מציינת סוכנות הפליטים של האו"ם (UNHCR) את יום הפליט הבינלאומי בוושינגטון. זאת על-מנת למשוך את דעת הקהל העולמית למיליוני הפליטים שאולצו לברוח מבתיהם ולאפשר התייחסות ודיון במצבם. בכל שנה בוחרת סוכנות הפליטים נושא ליום זה, ומקיימת סביבו אירועים ברחבי העולם.

קישורים חיצוניים
----------------

ויקישיתוף מדיה וקבצים בנושא **יום הפליטים הבין-לאומי** בוויקישיתוף
* 

* אתר האינטרנט הרשמי של יום הפליטים הבין-לאומי (באנגלית)

* אתר האינטרנט הרשמי של יום הפליטים הבין-לאומי (בערבית)

* אתר האינטרנט הרשמי של יום הפליטים הבין-לאומי (בשפות סיניות)

* אתר האינטרנט הרשמי של יום הפליטים הבין-לאומי (בצרפתית)

* אתר האינטרנט הרשמי של יום הפליטים הבין-לאומי (ברוסית)

* אתר האינטרנט הרשמי של יום הפליטים הבין-לאומי (בספרדית)
* יום הפליט הבינלאומי (באנגלית)
* יום הפליט הבינלאומי של סוכנות הפליטים של האו"ם 2009: וידאו (באנגלית)
* פליטים בישראל, באתר הוועד למאבק ברצח עם

הערות שוליים
------------

1. ↑  החלטת עצרת האו"ם מ-4 בדצמבר 2000, החלטה 76, ישיבה מס' 55 (באנגלית)
הלוגו של אתר הצמחונות
**יום הצמחונות העולמי** (באנגלית: **World vegetarian day**) הוא מועד בינלאומי המצוין מדי שנה ב-1 באוקטובר, ומטרתו לקדם וללמד את היתרונות של תנועת הצמחונות.

רקע
---

יום הצמחונות הבינלאומי פותח את חודש אוקטובר, שהוא חודש מודעות לתנועה הצמחונית. חודש זה נגמר ב-1 בנובמבר שהוא גם ידוע בתור יום הטבעונות הבינלאומי.

יום זה נחגג לראשונה בשנת 1977 על ידי עמותה צפון אמריקאית, שנוסדה ב-1974, ואושר על ידי האיגוד הצמחוני הבין-לאומי ב-1978.

מטרת יום זה היא לשפר את בריאותינו ולהפחית את הפגיעה בסביבה.

המטרה של יום זה דומה לזו של יוזמי יום שני ללא בשר (באנגלית: meatless monday), הפועלים בכ-40 מדינות.

ראו גם
------

* טבעונות
* היסטוריה של הצמחונות

קישורים חיצוניים
----------------

* 

* אתר האינטרנט הרשמי של יום הצמחונות העולמי (באנגלית)
* אתר יום הצמחונות הבינלאומי
* הגדרת צמחונות, dictionary.com
* בין הצלצולים
* הגדרת צמחונות, vegetarian society
* אתר של יום שני ללא בשר

הערות שוליים
------------

1. ↑  VEGETARIAN AWARENESS MONTH
2. ↑  יום שני ללא בשר, באתר יום שני ללא בשר
לוגו יום הסוכרת הבין-לאומי
**יום הסוכרת הבין-לאומי** (באנגלית: **World Diabetes Day**) הוא יום המצוין ברחבי העולם מדי שנה ב-14 בנובמבר להעלאת המודעות למחלת הסוכרת.

היסטוריה
--------

יום הסוכרת הבין-לאומי הראשון התקיים ב-14 בנובמבר 1991. הוא נקבע על ידי האגודה הבין-לאומית לסוכרת וארגון הבריאות העולמי בעקבות העלייה באבחון סוכרת ברחבי העולם. התאריך נקבע על פי יום הולדתו של פרדריק בנטינג, שזכה בפרס נובל לפיזיולוגיה או לרפואה (1923) לאחר גילוי האינסולין ב-1922 (יחד עם צ'ארלס בסט).

קמפיין המודעות הבין-לאומי לסוכרת נערך מדי שנה סביב נושא אחר המעסיק את הקהילה, כפי שנבחר על ידי האגודה הבין-לאומית לסוכרת. נושאים בהם עסקו ימי הסוכרת לאורך השנים היו לדוגמה סוכרת וזכויות אדם, סוכרת וסגנון חיים, סוכרת והשמנת יתר חולנית, סוכרת בקרב ילדים ובני נוער, ועוד. בשנים 2009-2013 הנושא המרכזי שנבחר הוא חינוך ומניעת סוכרת. ביום הסוכרת הבין-לאומי נערכים ברחבי העולם אירועים שונים הנוגעים לנושא השנתי, הרצאות, מפגשים, תוכניות רדיו וטלוויזיה, תערוכות, מסיבות עיתונאים, אירועי ספורט ועוד, במטרה להעלות את המודעות לנושא. האירועים נערכים על ידי כ-200 ארגונים העוסקים בסוכרת בכ-160 מדינות ברחבי העולם, בנוסף לפעילויות שעורכים ארגונים נוספים, אנשי מקצוע, אנשים חולי סוכרת ובני משפחותיהם.

לוגו יום הסוכרת הבין-לאומי נקבע ב-2007 כסמל של מעגל כחול, המהווה את סמל הסוכרת בעולם. הלוגו נקבע לאחר החלטת האומות המאוחדות על קביעת יום הסוכרת הבין-לאומי כאחד מהמועדים הבין-לאומיים שלהן. מעגל הוא סמל לחיים ובריאות בתרבויות רבות בעולם; כחול הוא צבע דגל האומות המאוחדות וכן צבע השמיים המאחד את כל אומות העולם. הלוגו נועד לסמל את התאחדות כלל קהילות הסוכרת ברחבי העולם לפעולה משותפת לשליטה במחלה ולמניעתה.

קישורים חיצוניים
----------------

ויקישיתוף מדיה וקבצים בנושא **יום הסוכרת הבין-לאומי** בוויקישיתוף
* 

* אתר האינטרנט הרשמי של יום הסוכרת הבין-לאומי (באנגלית)
* יום הסוכרת הבין-לאומי, ברשת החברתית טוויטר
* World Diabetes Day, באתר האגודה הבין-לאומית לסוכרת
* World Diabetes Day, באתר קהילת הסוכרת בבריטניה

הערות שוליים
------------

1. ↑  Diabetes Education and Prevention, באתר יום הסוכרת הבין-לאומי
2. ↑  About World Diabetes Day, באתר האגודה הבין-לאומית לסוכרת
3. ↑  The World Diabetes Day logo, באתר האגודה הבין-לאומית לסוכרת

|  |  |
| --- | --- |
| בקרת זהויות עריכת הנתון בוויקינתונים | 
* NKC: pag2015861135
* VIAF: 314915431
* WorldCat (עם VIAF): 314915431

 |
**יום העצמאות של איחוד האמירויות הערביות** (בערבית: **يوم استقلال الإمارات العربية المتحدة**) נחגג ב-2 בדצמבר בכל שנה באיחוד האמירויות הערביות.

היסטוריה
--------

יום העצמאות של איחוד האמירויות הערביות מייצג את יישום הסכמי הפרוטקטורט הבריטי (אנ'), שהוכרזו ב-1968, והוא חל ביום השנה לאיחוד הפדרלי של שש האמירויות (אנ'), שהתאחדו ב-1971. לאחר האיחוד עמד בראש הפדרציה השייח זאיד בן סולטאן אאל נהיאן. האמירות השביעית והאחרונה, ראס אל-ח'ימה, הצטרפה לפדרציה ב-10 בפברואר 1972.

ציון יום העצמאות
----------------

חגיגות גדולות מתקיימות ברחבי האמירויות לציון האירוע, וכוללים זיקוקים, ראלי ומופעי ריקוד. אנשים מתלבשים בצבעי הדגל הלאומי של איחוד האמירויות ומקשטים את בתיהם, מקומות העבודה, המכוניות והרחובות שלהם כדי לחגוג את היום. עצי דקל מעוטרים באורות מצבעי הדגל. בתי מלון ואתרים ציבוריים אחרים מעוטרים בדגלים ואורות. מרכזי קניות, קניונים ומוסדות מקושטים בדגל.

מרכז העיר דובאי (אנ') מואר בזיקוקים, בעוד שהבורג' ח'ליפה משמש להצגת דגל איחוד האמירויות. החגיגה מתאפיינת בעומס של אנשים המבקשים לצפות בזיקוקים ולחוות את החגיגה של היום הלאומי.

כפרי מורשת מוקמים בכל רחבי איחוד האמירויות על מנת לחגוג את אירוע זה באופן מסורתי. תערוכות אוויריות נערכות בזמן שמתקיימות תהלוכות צבאיות במרכז התערוכות הלאומי של אבו דאבי (אנ') לכבוד שליטי האמירויות, חברי המועצה הלאומית הפדרלית ואזרחי האמירויות.

קישורים חיצוניים
----------------

* יום העצמאות באיחוד האמירויות, באתר איחוד האמירויות למטייל הישראלי, ‏2 באוקטובר 2021
* UAE National Day
* UAE National Day & Flag
* UAE National Day Offers
* 50th UAE National Day 2021

הערות שוליים
------------

1. ↑  "UAE National Day holiday announced". *The National*. Abu Dhabi. 24 בנובמבר 2013. נבדק ב-24 בנובמבר 2013. `{{cite news}}`:  (עזרה)
2. ↑  Stockwell, Antonia (28 בנובמבר 2017). "72% of UAE residents plan something extraordinary this UAE National Day". *YouGov*. נבדק ב-2 בדצמבר 2020. `{{cite web}}`:  (עזרה)
3. ↑  "Ultra Runner completes 140km National Day challenge in Dubai desert". *Sport360* (באנגלית). 2018-12-04. נבדק ב-2021-07-11.
**יוסף צוקרמן** (בפולנית: **Józef Cukierman**)‏ (1900, פולין – 1941, צרפת) היה שחמטאי יהודי-פולני-צרפתי.

ביוגרפיה
--------

צוקרמן נולד ליד ביאליסטוק בשנת 1900. הוא ניצח באליפות מוסקבה בשנת 1920/21. בשנות העשרים המוקדמות צוקרמן חי בביאליסטוק שם ניצח באליפות השחמט בשנת 1926. לאחר מכן היגר לצרפת.

בשנת 1928 חלק מקום שני-שלישי עם לאון שוורצמן (המנצח: אברהם באראץ) באליפות הרביעית של פריז. בשנת 1929 חלק מקום חמישי-שישי באליפות החמישית של פריז (ניצח: סבלי גריגורייביץ' טרטקובר ). באחד המשחקים זכה צוקרמן מול מרסל דושאן
 ובאחר נגד ג'ורג' קולטנובסקי.

בשנת 1930 ניצח צוקרמן באליפות השישית של פריז CHAMP PARIS, heritageechecsfra.free.fr לפני טרטקובר. להלן ניצחונו על טרטקובר: Josef Cukierman vs Savielly Tartakower (1930) Cuki Monster, www.chessgames.com

בשנת 1931 ניצח שוב בפריז. בשנת 1933 הגיע למקום השישי (ניצח: אלכסנדר אלכין). בשנת 1938 הגיע למקום השלישי, אחרי חוסה ראול קפבלנקה וניקולס רוסולימו. הנה משחק שסיים בתיקו מול קפבלנקה: Jose Raul Capablanca vs Josef Cukierman (1938), www.chessgames.com

פריז 1938|  |  | 01 | 02 | 03 | 04 | 05 | 06 | תוצאה |
| --- | --- | --- | --- | --- | --- | --- | --- | --- |
| 1 | חוסה ראול קפבלנקה | x | 1½ | 1½ | ½1 | 1½ | 11 | 8 |
| 2 | ניקולס רוסולימו | ½0 | x | 11 | 11 | ½1 | ½1 | 7.5 |
| 3 | יוסף צוקרמן | 0½ | 00 | x | 11 | ½1 | 11 | 6 |
| 4 | מסימיליאנו רומי | ½0 | 00 | 00 | x | ½1 | 11 | 4 |
| 5 | אז'ן זנוסקו-בורובסקי | 0½ | ½0 | ½0 | ½0 | x | ½1 | 3.5 |
| 6 | אדוארד אנגלארס | 00 | ½0 | 00 | 00 | 0½ | x | 1 |

בשנת 1939 חלק מקום 5–6 בתחרות פריז (ניצח: ניקולס רוסולימו).

צוקרמן התאבד במהלך מלחמת העולם השנייה, בשנת 1941.

קישורים חיצוניים
----------------

* יוסף צוקרמן, באתר צ'סגיימס (באנגלית)
* הערות על משחק בו נכנע צוקרמן בעמדה זכויה,chesshistory.com
* מידע כללי

הערות שוליים
------------

1. ↑  Josef Cukierman vs Marcel Duchamp, Paris 1929
2. ↑  Josef Cukierman vs Georges Koltanowski (1929), www.chessgames.com
עדה ושלמה פרלמוטר עם יוסף ולאה. 1928
יוסף, שרה, ורדה ואדירה פרלמוטר. מפלסים 1961
**יוסף פרלמוטר** (Yosef Perlmutter)‏ (17 ביוני 1922 - 26 באוגוסט 1988) היה ממקימי קיבוץ מפלסים שבמועצה אזורית שער הנגב שבנגב הצפוני. בין השנים 1965-1974, ריכז את אגף הכלכלה של איחוד הקבוצות והקיבוצים ובשנים 1981-1985 כיהן בצוות הראשון של מזכירי התק"ם לצידו של אלי זמיר.

ביוגרפיה
--------

ב-17 ביוני 1922 נולד פרלמוטר בעיירה צ'ורטקוב (Czortkow) שבמחוז טרנופול שבפולין, לעדה ולשלמה פרלמוטר. אמו עדה, בתם של שבח ולאה מורדרור, ואביו, שלמה, היו שניהם נצר למשפחות חסידים. בשנת 1928 היגר עם הוריו ואחותו לאה לארגנטינה.

באוגוסט 1944, סיים תואר רואה חשבון מוסמך בבואנוס איירס שבארגנטינה. הוא סבר כי עם קום המדינה, יש לעלות לישראל, ולכן ב-8 בספטמבר 1948, עלה לישראל במסגרת מח"ל. ב-12 ביוני 1949, היה בין מייסדי קיבוץ מפלסים, ושימש בתפקידים רבים בקיבוץ, בהם 14 שנים לסירוגין כמרכז משק.

בשנים 1956-1959, שימש כ"קצין פיתוח הנגב" במסגרת משרד החקלאות. בשנים 1965-1973 שימש בתפקיד בכיר במרכז-החקלאי בשיתוף פעולה הדוק עם אברהם הרצפלד. ריכז את אגף הכלכלה של איחוד הקבוצות והקיבוצים, בשנים 1965-1974 (בשנים אלו כיהנה סנטה יוספטל כמזכירת איחוד הקבוצות והקיבוצים).

בשנת 1981 החליף פרלמוטר את משה חריף כמזכיר מטעם איחוד הקבוצות והקיבוצים, לצידו של אלי זמיר, שנבחר מטעם הקיבוץ המאוחד, בצוות הראשון של מזכירי התק"ם, ושימש בתפקיד זה עד 1985.

בשנת 1988 סיים בהצטיינות תואר מוסמך במחשבת ישראל מטעם האוניברסיטה העברית בירושלים.

בתאריך 26 באוגוסט 1988 נפטר יוסף פרלמוטר, ונקבר בקיבוץ מפלסים.

משפחה
-----

ב-20 ביוני 1948 נישא לשרה פרלמוטר(הקישור אינו פעיל) לבית גוטמן. נולדו להם שלושה ילדים: ורדה (1950), אדירה (1954) ושלמה (1962).

ורדה נשואה לבני שילה, פרופ' לגנטיקה במכון ויצמן למדע, ומתגוררת ברחובות. אדירה ובן זוגה, ישעיהו בן-אהרון, היו בגרעין המייסד של הקיבוץ האנטרופוסופי הרדוף שבגליל. בנו שלומי, ואשתו אפרת לבית מלט, חיים בירושלים. שלומי מלמד בבית מדרש אלול. בנו הבכור, שנולד בשנת 1992 קרוי על שם סבו: יוסף פרלמוטר.

לקריאה נוספת
------------

* אבי אהרונסון, הקמת התק"ם: מאיחוד קיבוצי להחמצה פוליטית, רמת אפעל: הוצאת יד טבנקין, תשס"ג.

קישורים חיצוניים
----------------

ויקישיתוף מדיה וקבצים בנושא **יוסף פרלמוטר** בוויקישיתוף
* געגועיי ליוסף, באתר הקיבוצים
* מנחם פרי, שרה פרלמוטר, ראיון בשידור חי בתוכנית הרדיו "אנו באנו, ישראלים מספרים עליה וקליטה"
* ותיקים מספרים סרטונים
* הורה ממטרה סרטונים
* על מזכירי התק"ם: תרעומת וכעס, באתר הארץ, 24 ביולי 2002
* יחיעם ויץ, כמו לפני שנות אלף בקיבוץ, באתר הארץ, 28 באפריל 2009 - על ספרו של הנרי ניר "רק שביל כבשו רגלי"
* אבי אהרונסון, הקמת התק"ם: מאיחוד קיבוצי להחמצה פוליטית, רמת אפעל: הוצאת יד טבנקין, תשס"ג, באתר כותר
* אלי היה מנהיג. על אלי זמיר ב"דף הירוק" של מעריב
אין תמונה חופשיתאין תמונה חופשית
**יוסף צבי שטיין** (1864–1936) היה פעיל ציוני, רופא, יושב ראש ההסתדרות הרפואית בישראל, מייסד ועורך כתב העת הרפואה.

ביוגרפיה
--------

נולד ב-1864 בבוגופול, פודוליה, רוסיה. אביו, אברהם, היה רב מטעם הממשלה. בצעירותו למד בחדר, ולאחר מכן בגימנסיה. התקבל ללימודי רפואה באוניברסיטת קייב, אותם סיים בשנת 1890. לאחר לימודיו עבד כרופא בבוגופול עד שנת 1894. לאחר מכן עבר ליליזבטגרד, שם עבד כרופא עד 1920. 

שטיין שימש כציר בקונגרס הציוני העולמי השישי והשביעי ובוועידת מינסק. בשנת 1905 היה ממייסדי סוכנו הידיעות היהודית יט"א.

בשנים 1918 - 1920 שימש כיושב ראש וועד הקהילה ביליזבטגרד.

בשנים 1920–1922 היה יו"ר וועד קהילת אודסה וחבר במרכז ציוני אוקראינה.

עלה ל-ארץ ישראל ב-1922 והתיישב ב-תל אביב.

שטיין עמד בראש הסתדרות הרופאים בארץ ישראל משנת 1925 עד 1932, בתקופת כהונתו התנהל מאבק בין הנהלת הדסה לבין ההסתדרות הרפואית על רקע אחוז גבוה של רופאים מובטלים, במהלך ועידת ההסתדרות הרפואית הוא האשים את "הדסה" ביחס מעליב כלפי היישוב והרופאים. בדבריו אמר "במרפאות "הדסה" מקבלים חולים אמידים, תופעה המגבירה את השנוררות בארץ, מבצעים בדיקות מרובות ומיותרות ומטפחים את המחלות המדומות הנפוצות בעמנו". באותה וועידה הוחלט בין השאר על המשך עליה חופשית של הרופאים לארץ, וזאת בתגובה למזימות ממשלת המנדט הבריטי להגביל את עלייתם, על הפסקת קבלת חולים אמידים ב"הדסה" ובקופת חולים, על איסור לרופאים לעבוד ביותר מעיר אחת ובמקום עבודה אחד.

הקים בתל אביב שתי מרפאות שהיו מיועדים לחולים מיעוטי יכולת שפעלו ברחוב ליליינבלום וברחוב שבזי. ד"ר אפרים סיני סיפר: "מספר רופאים עבדו בהם בתורנות, שעה אחת ביום והרוויחו חמש-שש לירות בחודש, התשלום עבור ביקור היה שני גרוש, ביקור בית שלושה גרוש, וביקור לילה חמישה גרוש".

ייסד את כתב העת המדעי הרפואה והיה עורכו הראשון.

היה נשוי לטובה טיטיאנה שטיין.

נפטר ב-1936 ונקבר בבית הקברות הישן של תל אביב.

ארכיונו האישי של יוסף צבי שטיין שמור במחלקת הארכיונים של הספרייה הלאומית בירושלים.

ראו גם
------

* ההסתדרות הרפואית בישראל
* הרפואה

לקריאה נוספת
------------

* יוסף שטיין, הרפואה, 11, תרצ"ז, עמוד 657.
* "ספר האישים לקסיקון ארצישראלי", הוצאת מסדה, תל אביב, תרצ"ז, 1936, עמוד 517.
* מהחלטות הועידה, דואר היום, 3 באפריל 1928
* ניסים לוי, יעל לוי, "רופאיה של ארץ-ישראל 1799-1948", הוצאת איתי בחור, זיכרון יעקב, מרץ 2012, מהדורה שנייה, ערך : יוסף צבי שטיין, עמודים 405–406

הערות שוליים
------------

1. ↑  אפרים סיני, "במלוא העין - מעולמו של רופא, צ'ריקובר מוציאים לאור בע"מ, 1994, עמודים 138-139
2. ↑  אפרים סיני, במלוא העין
3. ↑  ארכיון **אוסף יוסף צבי שטין**, בספרייה הלאומית
**חוויית קומיק-קון** (באנגלית: **Comic Con Experience**; מכונה גם **CCXP**) הוא כנס חובבים לבידור וקומיקס רב-תחומי הממוקם בברזיל. הכנס מבוסס על הכנס הנודע קומיק-קון, סן דייגו שבארצות הברית, ובו אטרקציות ותכנים אודות קומיקס, סדרות טלוויזיה, סרטים, משחקי וידאו, ספרות ואינטרנט. זהו פסטיבל תרבות הפופ הגדול ביותר בעולם.

היסטוריה
--------

הכנס הראשון נערך בדצמבר 2014 בסאו פאולו, שאורגן על ידי האתר Omelete, סוכנות הקומיקס אולפני Chiaroscuro וחברת הצעצועים Piziitoys. בכנס השתתפו 100,000 איש והיו מעורבים בו 80 חברות. כמה מהאמנים שהוזמנו כללו את ג'ייסון מומואה מ"משחקי הכס", ושון אסטין, מטרילוגיית סרטי שר הטבעות "הגוניס" ומוכר בגילום דמותו של סמוויז גמג'י.

קישורים חיצוניים
----------------

ויקישיתוף מדיה וקבצים בנושא **חוויית קומיק-קון** בוויקישיתוף
* אתר האינטרנט הרשמי של חוויית קומיק-קון
* חוויית קומיק-קון, ברשת החברתית פייסבוק

* חוויית קומיק-קון, ברשת החברתית אינסטגרם

הערות שוליים
------------

1. ↑
2. ↑  "Evento de cultura pop, Comic Con Experience é sucesso de público em SP". *Folha de S.Paulo*. 12 באוגוסט 2014. נבדק ב-29 בספטמבר 2015. `{{cite news}}`:  (עזרה)
3. ↑  G1, Portal. "Comic Con Experience tem atores de 'Game of thrones' e 'Goonies' em SP" (בפורטוגזית). נבדק ב-4 בפברואר 2015. `{{cite web}}`:  (עזרה)
4. ↑  Costa, Rafael (8 בדצמבר 2014). "Na Comic Con, atores de 'Senhor dos Anéis' e 'Game of Thrones' têm os autógrafos mais caros". *Veja.com* (בפורטוגזית). São Paulo: Grupo Abril. נבדק ב-12 בפברואר 2015. `{{cite web}}`:  (עזרה)
החזית הדרומית של מסגד א-זיתונה מדרום - מימין הכיפה הקטנה מעל האולם המשני, בתווך הכיפה הגדולה מעל האולם המרכזי שניכר בשני חלונותיו, ומשמאל המינרט והכניסה למסגד למרגלותיו
עכו העתיקה מהאוויר ב-1953. במרכז החזית הצפונית של מסגד זיתונה והארקאדה הנושאת ארבע כיפות ומובילה אל אולמות התפילה
**מסגד א-זיתונה** (ערבית: **جامع الزيتونة**, "ג'אמע א-זיתונה") הוא מסגד השוכן במרכזה של עכו העתיקה, ופונה אל רחבה השוכנת מדרום לו. ככל הנראה הוא קרוי על שמם של עצי זית שלפי המסורת ניצבו בעבר בחצרו. כיום ניצבים בחזיתו ארבעה עצי דקל.

היסטוריה
--------

המסגד הוקם בתקופת שלטונו של דאהר אל-עומר באמצע המאה ה-18 והוקדש לווקף. הוא ניצב על שרידיה של כנסיית מריה הקדושה מיהושפט שניצבה במקום בתקופה הצלבנית. באמצע המאה ה-19 שירת המסגד את המסדר השזילי הסופי בעכו, עד שב-1862 בנו לעצמם חבריו את זאוויית א-שאזלייה בקרבת מקום. לפי אחת הגרסאות, מקור שמו של המסגד בשיבוש שמם של השזילים.

המבנה ניכר בשתי כיפות ירוקות - כיפה גדולה הנישאת מעל תוף מתומן והמכסה על אולם התפילה המרכזי, וכיפה קטנה ממנה הניצבת מעל האולם המשני שממזרח לאולם המרכזי. אולם זה קטן יותר אך מעט גבוה יותר. מינרט המסגד ניצב בפינתו הדרום-מערבית, והכניסה אל המבנה היא דרך פתח הקבוע למרגלותיו, בצידו המערבי של המסגד. הפתח מוביל אל פרוזדור המסתיים בחצר פתוחה ובה מזרקה. החצר מוקפת ממזרח, מצפון וממערב בבתים שאינם שייכים למסגד, ואולמות התפילה שלו צמודים לה מדרום. ארקאדה קטנה ובה ארבעה פתחים מובילה מהחצר אל אולמות התפילה, והיא נושאת ארבע כיפות קטנות. העמודים התומכים בארקאדה נלקחו משרידי הכנסייה הקדומה שניצבה במקום. אולם התפילה הראשי רבוע ונפרד מהאולם המשני על ידי קשת, ובצידו הדרומי קבועים שני חלונות וביניהם המחרב.

קישורים חיצוניים
----------------

ויקישיתוף מדיה וקבצים בנושא **מסגד א-זיתונה** בוויקישיתוף
* המסגד באתר ArchNet
* המסגד באתר החברה לפיתוח עכו העתיקה
**מסאשי נישיאמה** (ביפנית: **西山将士**; נולד ב-9 ביולי 1985) הוא ג'ודוקא עבר יפני אשר התחרה בקטגוריית המשקל עד 90 ק"ג. נישיאמה הוא זוכה מדליית ארד מלונדון 2012 ואלוף אסיה משנת 2009.

קריירה
------

בדצמבר 2008, נישיאמה זכה במדליית ארד בגראנד סלאם טוקיו היוקרתי לאחר שניצח בקרב על המדליה את איוון פרשין הרוסי. במאי 2009 הוא זכה במדליית זהב באליפות אסיה שנערכה בטאיפיי כשניצח בגמר את דילשוד צ'ורייב האוזבקי. בדצמבר 2010 הוא זכה במדליית זהב בגראנד סלאם טוקיו כאשר בגמר גבר על טיאגו קמילו הברזילאי. בשנת 2011 נישיאמה זכה במדליות זהב בגראנד סלאם טוקיו ובגראנד פרי צ'ינגדאו ובמדליית ארד בגראנד פרי דיסלדורף.

באולימפיאדת לונדון 2012, נישיאמה זכה במדליית ארד בקטגוריית המשקל עד 90 ק"ג. בקרב הראשון הוא ניצח בניקוד ווזארי את צ'ינגיז ממדוב הקירגיסטני, בשמינית הגמר הוא ניצח ביוקו את טימור בולאט הקזחי וברבע הגמר הוא הפסיד בווזארי לסונג דה-נאם הדרום קוריאני. נישיאמה הודח לקרבות בית הניחומים שם גבר על דילשוד צ'ורייב האוזבקי והגיע לקרב על מדליית הארד בו ניצח את קיריל דניסוב הרוסי בהחלטת שופטים לאחר שהקרב הסתיים ללא ניקוד. באותה השנה נישיאמה זכה במדליית זהב בטורניר המאסטרס היוקרתי שנערך באלמטי ובמדליית כסף בגראנד סלאם טוקיו.

פרסים
-----

מקור:

* **המשחקים האולימפיים**:

לונדון 2012: מדליית ארד בקטגוריית המשקל עד 90 ק"ג
* **אליפות אסיה**:

טאיפיי 2009: מדליית זהב בקטגוריית המשקל עד 90 ק"ג
* **תחרויות מהסבב העולמי (מאסטרס, גראנד סלאם, גראנד פרי)**:

גראנד סלאם טוקיו 2008: מדליית ארד
גראנד סלאם טוקיו 2010: מדליית זהב
גראנד פרי דיסלדורף 2011: מדליית ארד
גראנד סלאם טוקיו 2011: מדליית זהב
גראנד פרי צ'ינגדאו 2011: מדליית זהב
טורניר המאסטרס 2012: מדליית זהב
גראנד סלאם טוקיו 2012: מדליית כסף

קישורים חיצוניים
----------------

* 

* אתר האינטרנט הרשמי של מסאשי נישיאמה
* מסאשי נישיאמה, ברשת החברתית טוויטר

* מסאשי נישיאמה, ברשת החברתית אינסטגרם

* מסאשי נישיאמה, באתר olympedia.org

* מסאשי נישיאמה, באתר איגוד הג'ודו העולמי

* מסאשי נישיאמה, באתר JudoInside.com

הערות שוליים
------------

1. ↑  פרופיל וסטטיסטיקות אודות הג'ודוקא באתר sports-reference.com
2. 1 2  מידע על הג'ודוקא באתר JudoInside.
סימן לאישור סחר הוגן
**אישור סחר הוגן** היא מערכת של אישורי מוצרים שנועדה לאפשר לאנשים לזהות מוצרים שעומדים בתקנים של סחר הוגן, כלומר בתקנים מסוימים של סביבה, עבודה ופיתוח. גוף לקביעת התקנים FLO International, וגוף להספקת התקנים FLO-CERT, מפקחים יחד על מערכת תקינה שמאפשרת בחינה בלתי תלויה של עסקים כדי להבטיח שהתנאים המוסכמים אכן מתקיימים. חברות המציעות מוצרים שעונים לסטנדרטים של סחר הוגן יכולות לבקש רישיון לשימוש בסמל "אישור הסחר ההוגן" במוצרים שלהם. 

מערכת אישורי הסחר ההוגן של FLO International מכסה תחום גדל של מוצרים כולל בננות, דבש, תפוזים, קקאו, כותנה, פירות יבשים, ירקות ופירות טריים, מיצים, אגוזים, שמני מאכל צמחיים, זרעים, קינואה, אורז, תבלינים, סוכר, תה, ויין. 

כמו רוב הניסיונות לפיתוח בינלאומי, היוזמה של אישורי סחר הוגן זוכה לביקורת מצדדים שונים של הזירה הפוליטית. כמה כלכלנים וצוותי חשיבה שמרנים רואים בסחר ההוגן סוג של סובסידיה שמעכבת פיתוח. חלקים בשמאל הפוליטי מאשימים את הסחר ההוגן על שהוא לא מאתגר כראוי את מערכת הסחר העולמית הנוכחית. 

בשנת 2006 היקף המכירות העולמי של מוצרים בעלי אישורי סחר הוגן הסתכמו בסך 1.6 מיליארד לירות שטרלינג, עליה של 41% בהשוואה לשנה הקודמת. 

נכון לדצמבר 2006, 569 ארגוני ייצור ב-58 מדינות מתפתחות היו בעלי אישורי סחר הוגן.

הערות שוליים
------------

1. 1 2  Fairtrade Labelling Organizations International (2007). www.fairtrade.net.
**שברולט קוואליר** (באנגלית: Chevrolet Cavalier) היא דגם משפחתי קטן שיוצר בין השנים 1982-2005 על ידי תאגיד ג'נרל מוטורס. הקוואליר היה מיוצר לצד קדילאק סימארון, ביואיק סקיהוק, אולדסמוביל פירנצה ופונטיאק J2000 / 2000/ Sunbird. הקוואליר החלפה על ידי הדגם "שברולט קובאלט".

שברולט קוואליר קופה שנת 2003

קודמיו
------

הקוואליר החליף את השברולט מונזה בצפון אמריקה. המונזה הייתה זמינה בגרסת 2 דלתות קופה,

דור ראשון (1982–1987)
---------------------

קוואליר האטצ'בק
הקאווליר הראשונה יצא למכירה בתחילת 1981 כמודל 1982, הייצור הראשוני היה בהיקף של פחות מ 1000 יחידות. 1983 Cavaliers הציע גרסה עם מערכת הזרקת דלק, ומנוע V6 הפך להיות זמין משנת 1985. במודלים משנת 1984 קיבל מתיחה קלה עם פנסים מרובע. הגרסה הספורטיבית Z24 הוצגה בשנת 1986 בתצורות קופה ו hatchback.. לאחר מכן, Cavaliers

הדור הראשון של הקאווליר
### מנועים

* 1982: 1.8 L *L46* carbureted OHV I4
* 1983-1986: 2.0 L *LQ5* TBI OHV I4
* 1987–1989: 2.0 L *LL8* TBI OHV I4
* 1985–1989: 2.8 L *LB6* MPFI OHV V6

דור שני (1988–1994)
-------------------

הקאווליר עוצבה מחדש בשנת 1987 לשנת הדגם 1988. ייצור ההאצ'בק בן שלוש הדלתות הופסק, בעוד שהקופה, הסדאן, והסטיישן נמשכו. הסדאן והסטיישן לא השתנו הרבה, ואילו החלק החיצוני של הקופה עוצב מחדש לחלוטין.

דור שלישי (1995–2005)
---------------------

הקאווליר עוצבה ותוכננה מחדש לשנת הדגם 1995, עם מידות מורחבות ועיצוב אווירודינמי יותר, כשהיא לוקחת רמזים עיצוביים קלים מהדור הרביעי של שברולט קמארו. חלק מרמזי הסטיילינג הבסיסיים נותרו עם זאת, כמו הסורג המשולב בפגוש, קו החגורה הטבול של הקופה, והפגושים בצבע פחם בחלק ממכוניות הדגם הבסיסיות. אופציות קופה, סדאן ואביזרים להמרה הוצעו, אולם ייצור דגם הסטיישן הופסק. למכונית הייתה גם גרסאות של גלגלי 15 ו-16 אינץ'. בשנת 1997, הפך הקאווליר למכונית הנמכרת ביותר בין כל מותגי ג'נרל מוטורס.

שיווק בישראל
------------

החל משנת 1995 שווקה השברולט קוואליר מדור שלישי על ידי חברת יוניברסל מוטורס ישראל. הקוואליר הצליחה בשוק המשפחתיות לאחר ששווקה כמכונית אמריקאית במחיר שאינו גבוה משמעותית ממשפחתיות איכותיות יפניות. בשנת 1995 נמסרו 5,289 רכבים (הייתה המכונית ה-5 הנמכרת ביותר בישראל בשנה זו) וב-1996 נמסרו 3,905 רכבים (מקום 9 בשוק הרכב בישראל). חלק מהרכבים שיובאו לישראל יוצרו בארצות הברית וחלקם במקסיקו.

קישורים חיצוניים
----------------

ויקישיתוף מדיה וקבצים בנושא **שברולט קוואליר** בוויקישיתוף
* 

* אתר האינטרנט הרשמי של שברולט קוואליר (בספרדית)
* ששי כהן, נוסטלגיה לשבת: שברולט קוואליר, באתר "וויל חדשות ומבצעי רכב", 7 בפברואר 2020
* אסף בר-שי, מדד מוטוקאר: קוואליר יותר מבוקשת מ-307, באתר TheMarker‏, 14 בדצמבר 2003

הערות שוליים
------------

1. ↑  מגזין הגה, קוואליר אאוט - קובאלט אין: הדגם החדש יגיע לישראל ב-2005, באתר TheMarker‏, 29 בדצמבר 2003
2. ↑  דובי בן גדליהו, ‏שוק הרכב קצת השתגע ב-96', באתר גלובס, 28 בינואר 1997
3. ↑  מיכל רז חיימוביץ, ‏אמריקנית תוצרת קוריאה, באתר גלובס, 2 בינואר 2006
מוסלמים מתפללים במערת המכפלה
**סלאת אל-מגרב** (בערבית: **صلاة المغرب**, תעתיק: צלאת אל-מע'רבּ) היא אחת מחמש תפילות החובה היומיות באסלאם. מפני שהיום באסלאם מתחיל משקיעת החמה, סלאת אל-מגרב היא באופן תאורטי התפילה הראשונה ביום, אך בפועל נהוג להחשיב אותה כתפילה הרביעית ביום.

עבור הסונים, הזמן של תפילת אל-מגרב הוא משקיעת החמה, ועד לתחילת הלילה. לעומת זאת אצל השיעים, אשר מאפשרים לחבר את סלאת אל-מגרב ואת התפילה שאחריה, הזמן של סלאת אל-מגרב הוא משקיעת החמה ועד עלות השחר. מלבד חסידי האסכולה החנפית, רוב המוסלמים הסונים מחזיקים בדעה שבעת מסעות וזמנים קשים ניתן לחבר בין סלאת אל-מגרב לבין התפילה שאחריה, ולכן בעתות כאלו חלון הזמן של התפילה מתארך גם אצלם, כמו אצל השיעים, עד לעלות השחר.

תפילות החובה היומיות הרשמיות של האסלאם כוללות מספר יחידות, אשר מכונות רכעאות. בסלאת אל-מגרב יש שלוש רכעאות, כשהשתיים הראשונות מביניהם נאמרות בקול על ידי האימאם, והשלישית נאמרת בשקט על ידי כל אחד מהמתפללים.

יהודי ארצות האסלאם נהגו למדוד את זמן שקיעת החמה ואת זמני היום בהלכה, לפי זמן קריאת האד'אן של סלאת אל מגרב.

קישורים חיצוניים
----------------

ויקישיתוף מדיה וקבצים בנושא **סלאת אל-מגרב** בוויקישיתוף

הערות שוליים
------------

1. ↑  Quran Hour, quranhour.tumblr.com
2. ↑  Enlightening Your Minds: Significance of Maghrib (Evening) prayer in Islam, East Coast Daily English (באנגלית)
3. ↑  Ashiqan E Raza: Maghrib Prayer / Sunset Prayer, Ashiqan E Raza
4. ↑  Powtoon.com | See What I Created with Powtoon - salah, Powtoon (באנגלית)
5. ↑  timetables, afatrust.org.uk
6. ↑  quizlet
7. ↑  ראו למשל בדברי רבי יוסף חיים מבגדאד, **שו"ת רב פעלים**, חלק ד, אורח חיים סי' ה.
**אישור** או **אישור והחזקה** (באנגלית: **Authorization Hold**) הוא שלב מקובל בפעולת קניה בכרטיס חיוב המונפקים על ידי חברות אשראי ובנקים. הוא נפוץ בכרטיסי חיוב מיידי (Debit card) וכרטיסי אשראי (Credit Cards) רבים בעולם. 

התהליך יוצר הפרדה בין אישור חברת האשראי/בנק מנפיק כי בעל הכרטיס רשאי לבצע את הקניה במסגרת הכרטיס, לבין החיוב בפועל שמבוצע מצד בעל העסק. למעשה, לתקופה מוגבלת (הקרויה תקופת ההחזקה) חברת האשראי/הבנק המנפיק יבטיחו את סכום הקניה ("ישמרו את סכום הכסף בצד"), ויורידו אותו מתקרת האשראי של הכרטיס. כך יכול בעל העסק לחייב את הכרטיס בעיכוב מסוים, כל עוד החיוב מבוצע בטרם ההחזקה פוקעת והסכום משוחרר מחדש לשימוש בעל הכרטיס.

אורך תקופת ההחזקה עשוי להשתנות בין חברת אשראי אחת לאחרת, ובין בנק מנפיק אחד למשנהו. בדרך כלל נהוג כי כרטיס חיוב מיידי יקבל תקופת החזקה של עד 5 ימים, ואילו כרטיס אשראי עד 30 יום.

כשבעל עסק "מגהץ" כרטיס אשראי של לקוח, או אוסף את פרטיו בדרך אחרת, מתבצע אישור חברת האשראי/הבנק המנפיק מיד. האישור וההחזקה מורידים את תקרת האשראי לאותו כרטיס, אך בעל העסק לרוב יוכל לסלוק את העסקה רק מאוחר יותר, יחד עם עסקאות נוספות. 

במקרים מסוימים, בהם בעל עסק רוצה לוודא כי בעל הכרטיס מאושר לבצע רכישה בסכום מסוים, נהוג לבצע את פעולת האישור עוד בטרם סכום החיוב כולו ידוע. למשל בבתי מלון ניתן לאשר את כרטיס האשראי בטרם סכום החיוב ידוע (היות שהחיוב עלול לכלול הוצאות לא מדודות כמו שימוש במיני-בר או VOD) וכך לצמצם את הסיכון באורח שאינו יכול לשלם על עלות החדר. בעת סיכום החשבון בפועל, ההחזקה על החיוב המקורי מבוטלת, הכרטיס מאושר בשנית והסכום המדויק נלכד על ידי המלון.
**מורשת המשפט בישראל** היא עמותה הפועלת להעלאת התודעה והידיעה בדבר הזיקה בין מקורות המשפט העברי לבין המציאות כאן והיום. העמותה עוסקת במחקרים ובפרסום ספרים, וכן בעריכת סמינרים, ימי עיון והשתלמויות לאנשי מקצוע, שופטים ומשפטנים, במערכת החינוך ולקהל הרחב.

תולדות העמותה
-------------

בשנת 1981 הוקמה העמותה ביוזמת משרד המשפטים במטרה לפעול להתאמת חוקי המדינה ופסיקות בית המשפט לערכי המשפט העברי. עם מייסדי העמותה נמנים: שופטי בית המשפט העליון לשעבר יצחק קיסטר וחיים כהן, מבקר המדינה לשעבר יצחק טוניק, הפרופסורים יצחק טברסקי ושמא פרידמן, והעסקן הציוני אלפונסו צבע. החוקר הראשי של העמותה הוא הרב פרופ' נחום רקובר,

העמותה מוציאה לאור ספרי מבוא וספרי עזר להנגשת מקורות המשפט העברי ויישומו כיום, ומחקרים בנושאים שונים. לעמותה מספר חוקרים המוציאים לאור ספרים העוסקים בנושאים משפטיים ומשווים בין המשפט הישראלי ומשפט העברי. פרויקט הדגל המחקרי של העמותה הוא סדרת הספרים חוק לישראל, בעריכתו של פרופ' רקובר, ואשר על כותביה נמנים מטובי החוקרים בתחום המשפט העברי. עניינה של הסדרה הוא "עריכה שיטתית ועדכנית של המשפט העברי כיסוד לחקיקה ולפסיקה על סדר חוקי מדינת ישראל", במסגרת הסדרה יצאו עד כה 11 מחקרים.

בתחום הסמינרים, המתקיימים בשיתוף משרד המשפטים, נערכו למעלה מ-90 סמינרים בנושאים משפטיים אקטואליים. ימי עיון, סדנאות ומשפטים מבוימים נערכו על ידי העמותה ובמערכת החינוך, בכיתות העליונות של החינוך הממלכתי והממלכתי-דתי, בהם לומדים התלמידים נושאים המשיקים בין משפט ומוסר, ולאחר מכן נערך משפט פומבי בו התלמידים הם הסניגורים, הקטגורים והשופטים. כמו כן העמותה מקיימת כנסי-מחקר בינלאומיים בהם משתתפים מומחים ומשפטנים מכל רחבי העולם.

בשנת ה'תשס"ז הוקמה הוועדה המייעצת של "מורשת המשפט בישראל", עליה נמנים מלומדים בעלי שם ואישי ציבור, ובהם: פרופ' ישראל אומן, פרופ' אלן דרשוביץ', פרופ' אלי ויזל, עו"ד ד"ר יעקב וינרוט, השופט צבי טל, סר זלמן כהן, הרב ישראל מאיר לאו, פרופ' נחום לאם, עו"ד פרופ' דוד ליבאי, עו"ד פרופ' יעקב נאמן, שיח' פרופ' עבדול פאלאצ'י, פרופ' ארווין קוטלר ופרופ' אהרן קירשנבאום.

פרסומים
-------

לאורך השנים הוציאה העמותה פרסומים רבים, ביניהם:

* סדרת חוק לישראל - 11 כרכים על: שומרים, שכירות ושאילה, ערבות, נזיקין, עשיית עושר ולא במשפט, השבת אבידה, שיתוף נכסים, נאמנות בנכסים, פגמים בחוזה, שליחות, משכון ומשכנתא.
* מורה דרך במקורות המשפט העברי (1983)
* ניבי תלמוד (1990)
* אוצר המשפט - מפתח ביבליוגרפי של המשפט העברי (מהדורה מקוונת)
* המשפט העברי בחקיקת הכנסת (1988)
* המשפט העברי בפסיקת בתי המשפט (1989)
* זכות היוצרים במקורות היהודיים (1991)
* איכות הסביבה - היבטים רעיוניים ומשפטיים (1993)
* שלטון החוק בישראל (1989)
* גדול כבוד הבריות - כבוד האדם כערך על (1998)
* לשילובו של המשפט העברי (1999)
* מסירות נפש - הקרבת היחיד להצלת הרבים (2000)
* מטרה המקדשת את האמצעים (2000)
* ההגנה על צנעת הפרט (2006)
* תקנת השבים - עבריין שריצה את עונשו (2007)
* סודו של המשפט העברי – צדק משפט יושר ורחמים (2019)
* המותרות בתקנות הקהילות – הדאגה לחלש והמאבק בראוותנות (2022)

קישורים חיצוניים
----------------

* 

* אתר האינטרנט הרשמי של מורשת המשפט בישראל
* מורשת המשפט בישראל, באתר "גיידסטאר ישראל"
* ספרים ומחקרים של "מורשת המשפט בישראל" באתר דעת

הערות שוליים
------------

1. ↑  נחום רקובר לשילובו של המשפט העברי עמ' 42. הוצאת ספרית המשפט העברי; משרד המשפטים ומורשת המשפט בישראל, (1999).